
Uloga nauka sv. Tome Akvinskog u teološkoj 
formaciji svećenika 


Charles Morerod“ 


Sažetak 


Za svetog Tomu Akvinskog čovjek koji u vjeri prima božansku objavu ima udjela 
— na ograničen, ali stvaran način — u samom Božjem znanju. Drugi vatikanski 
koncil preporučuje sv. Tomu kao učitelja jer on otkriva duboku povezanost iz- 
među otajstava. Ta se povezanost očituje kad sv. Toma poziva vjernika da od sa- 
moga Boga primi svjetlost za sve predmete spoznaje. Na taj način vjernik, na prim- 
jer svećenik, može naći jedinstvo ne samo između teoloških disciplina nego i iz- 
među duhovnog života, teologije, službe, društvenog života itd. To utemeljenje u 
Bogu razlog je zašto Koncil preporučuje sv. Tomu: jedinstvo vjere i razuma može 
se shvatiti samo polazeći od njihova zajedničkoga božanskog podrijetla. Konačno, 
sv. Toma nam pomaže shvatiti jedinstvo božanskog i ljudskog djelovanja, što nas 
osposobljuje shvatiti službu kao takvu i narav Božje riječi. 

Ključne riječi: Toma Akvinski, Drugi vatikanski koncil, svećenička služba, forma- 
cija, vjera, razum, Božja riječ, duhovni život 


Uvod 


Svećenička godina je za papinske akademije prigoda za razmišljanje o forma- 
ciji svećenika. Naravno, Papinska akademija svetog Tome Akvinskog promišlja 
mjesto anđeoskog naučitelja u toj formaciji. Teološka formacija onih koji trebaju 
naviještati vjeru nedvojbeno je najvažnija za velikoga dominikanskog teologa, jer 
je jedan od uvjeta vjere »da se sadržaji vjerovanja čovjeku predlože: to je uvjet koji 
se traži da bi čovjek u nešto izričito vjerovao«.1 


* > Prof.dr.sc. Charles Morerod O. P., rektor Papinskoga sveučilišta svetog Tome Akvinskog (Ange- 
licum) u Rimu, generalni tajnik Međunarodne teološke komisije, savjetnik Kongregacije za nauk 
vjere, član Mješovite međunarodne komisije za teološki dijalog između Katoličke i Pravoslavne cr- 
kve, član Papinske akademije svetog Tome, glavni urednik francuskog izdanja revije Nova et Vetera 
(Ženeva). Adresa: Pontificia Universita San Tommaso, Largo Angelicum 1, Rim 00184, Italija. 
E-pošta: cmorerod(»gmail.com Riječ je o izlaganju na 14. javnom zasjedanju svih papinskih aka- 
demija, održanom u Rimu 27. siječnja 2010, na temu »Teološka formacija svećenika«. Članak je 
izvorno napisan na talijanskom, a na hrvatski ga je jezik preveo Anto Gavrić. 

1 Toma Akvinski, Suma teologije (Summa theologiae) II-II, pit. 6, čl. 1, Editiones Paulinae, Milano, 
1988, str. 1120: »Ad fidem duo requiruntur. Quorum unum est ut homini credibilia proponantur: 
quod requiritur ad hoc quod homo aliquid explicite credat.« 

No ako je za sv. Tomu važna formacija svećenstva, koji bi mogao biti njegov 
doprinos toj formaciji? Ponajprije, Crkva je odavno priznala da toj formaciji Toma 
može pridonijeti. A to je ponovio i Drugi vatikanski koncil. 

Dekret Drugoga vatikanskog koncila o odgoju i izobrazbi svećenika naznačuje 
ulogu svetog Tome u studiju budućih svećenika: »Kako bi se što je moguće cjelo- 
vitije rasvijetlila otajstva spasenja, bogoslovi neka nauče da u njih — imajući za 
učitelja svetoga Tomu — pomoću spekulacije dublje prodru i shvate njihovu po- 
vezanost.«2 Deklaracija istoga Koncila o kršćanskom odgoju dodaje jedan argu- 
ment: »Da se dublje uoči kako se vjera i razum slažu u jednoj istini, idući stopama 
crkvenih naučitelja, posebno svetoga Tome Akvinskoga.«? 

Važna su oba istaknuta načela: prvo, odnos otajstava kršćanske vjere; drugo, 
jedinstvo vjere i razuma. Sveti Toma ih nije izmislio, ali ih je znao predivno upo- 
trijebiti. Za plodonosan studij neophodno je ne samo shvatiti korisnost nego i iz- 
vor tih načela. 


1. Bog kao odgovor na ljudska pitanja 


Važnost teologije može se shvatiti i promatrajući čovjeka, bolje rečeno promiš- 
ljajući tko je čovjek. Postojeći kao neka granična crta i međaš između dva svijeta 
— materijalnog i duhovnog“ — čovjek je takoreći nepotpun: »Budući da se sa- 
vršeno čovječje dobro sastoji u tome da na svaki način spozna Boga, čovjeku se 
daje neki put kojim se može uspeti do njegove spoznaje Boga, da se ne bi činilo 
kako tako odličan stvor postoji uzalud kad ne bi bio sposoban dosegnuti vlastiti 
cilj.«* Čovjek je bez Boga besmisleno biće. No kretanje ljudske naravi prema Bogu 
dolazi od samoga Boga, koji ne djeluje uzalud.* To je polazište prikaza svete nauke 
(sacra doctrina) u svetoga Tome:7 


2. Optatam totius, br. 16, 3; Drugi vatikanski koncil, Dokumenti, priredio Stjepan Kušar, KS, Zagreb, 
2008, str. 356-357: »Ad mysteria salutis integre quantum fieri potest illustranda, ea ope specula- 
tionis, S. Thoma magistro, intimius penetrare eorumque nexum perspicere allumni addiscant.« 

3 Gravissimum educationis, br. 10, 1; u: Dokumenti, priredio Stjepan Kušar, Zagreb, 2008, str. 385: 
»Altius perspiciatur quomodo fides et ratio in unum verum conspirent, Ecclesiae Doctorum, prae- 
sertim S. Thomae Aquinatis vestigia premendo.« 

4. Usp. Toma Akvinski, Suma protiv pogana (Summa contra Gentiles) II, pogl. 68; preveo Augustin 
Pavlović OP, sv. 1, latinsko-hrvatsko izdanje, KS, Zagreb, 1993, str. 653. 

5 Suma protiv pogana (Summa contra Gentiles) IV, pogl. 1, preveo A. Pavlović OP, sv. 2, latinsko- 
hrvatsko izdanje, KS, Zagreb, 1994, str. 705; latinski tekst na str. 704: »Quia perfectum hominis 
bonum est ut quoquo modo Deum cognoscat, ne tam nobilis creatura omnino in vanum esse vide- 
retur, velut finem proprium attingere non valens, datur homini quaedam via per quam in Dei co- 
gnitionem ascendere possit.« 

6 Usp. Toma Akvinski, Sententia libri Ethicorum I, lect. 2, Opera omnia, ed. Leonina, sv. 47, Rim, 
1969, str. 8, r. 34-48: »Pođe li se u beskraj u želji za ciljevima, tako da se uvijek želi jedan cilj radi 
nekog drugoga u beskraj, nikada neće doći do toga da čovjek dosegne željene ciljeve. No bilo bi 
beskorisno i uzaludno da netko želi ono što ne može postići; dakle želja za ciljem bila bi beskorisna 
i uzaludna. No ta je želja naravna; rečeno je ranije da je dobro ono što svi po naravi žele; slijedilo 
bi dakle da je naravna želja besmislena i prazna. No to je nemoguće. Jer naravna je želja inherentna 
stvarima po usmjerenju iskonskog začetnika, koja ne može biti beskorisna. Stoga je u ciljevima ne- 

Čovjek je usmjeren prema Bogu kao nekom cilju koji nadilazi shvaćanje njegova razu- 
ma (...) No ljudi koji trebaju usmjeriti svoje nakane i svoja djela prema nekom cilju, 
moraju taj cilj prethodno poznavati. Stoga je za ljudsko spasenje bilo nužno da Božja 
objava upozna čovjeka s onim što nadilazi njegov razum. Ali također je bilo nužno da 
Božja objava pouči čovjeka i o onome što je dostupno njegovu razumskom istraživanju 
o Bogu. Naime, razumski spoznatu istinu o Bogu shvatio bi tek mali broj ljudi, i to po- 
slije dugo vremena i s primjesom mnogih zabluda. A upravo od spoznaje te istine zavisi 
cjelokupno ljudsko spasenje koje je u Bogu. Da bi, dakle, ljudi na primjereniji i sigurniji 
način postigli spasenje, bilo je nužno da ih o božanskoj zbilji pouči Božja objava. Bilo 
je, dakle, nužno da osim filozofskih znanosti, koje istražuju razumom postoji sveta nau- 
ka po objavi. 


Čovjek koji prima objavu ima udjela u nadnaravnoj spoznaji. Tomina sveta na- 


uka (sacra doctrina) je poput odraza znanja samoga Boga i blaženih (Crkve koja 
je već u nebu): »Sveta nauka spada u ovu drugu vrstu znanosti, jer polazi od načela 
koja su poznata u svjetlu neke više znanosti, to jest u znanju Boga i blaženih.«? 


Sada se razumije motiv tvrdnje dekreta Optatam totius — Sveti Toma kao uči- 


telj za razumijevanje odnosa otajstava. Otajstva su ujedinjena u svojemu izvoru, 
tj. u Bogu. Sacra doctrina je jedinstvena znanost!“ jer se »u svetoj nauci o svemu 
raspravlja pod vidom Božjim«.H Teologija odražava vjeru, čiji je predmet Bog, i 
koja druge stvari promatra u svjetlu Boga i odnosu s njim.12 Dakle, sveta nauka 


10 


12 


moguće ići u beskraj. — Si procedatur in infinitum in desiderio finium, ut scilicet semper unus finis 
desideretur propter alium in infinitum, numquam erit devenire ad hoc quod homo consequatur 
fines desideratos; sed frustra et vane aliquis desiderat id quod non potest assequi; ergo desiderium 
finis esset frustra et vanum; sed hoc desiderium est naturale, dictum est enim supra quod bonum 
est quod naturaliter omnia desiderant; ergo sequetur quod naturale desiderium sit inane et vacu- 
um; sed hoc est impossibile, quia naturale desiderium nihil aliud est quam inclinatio inhaerens re- 
bus ex ordinatione primi moventis, quae non potest esse supervacua; ergo impossibile est quod in 
finibus procedatur in infinitum.« 

Sacra doctrina je šira od teologije, ali sve što se ovdje kaže o sacra doctrina vrijedi i za teologiju. 
Suma teologije L, pit. 1, čl. 1, u: Toma Akvinski, Izabrano djelo, preveo Tomo Vereš, 2. izd. priredio 
Anto Gavrić, Nakladni zavod Globus, Zagreb, 2005, str. 274. — »Homo ordinatur ad Deum sicut 
ad quendam finem qui comprehensionem rationis excedit (...) Finem autem oportet esse praeco- 
gnitum hominibus, qui suas intentiones et actiones debent ordinare in finem. Unde necessarium 
fuit homini ad salutem, quod ei nota fierent quaedam per revelationem divinam, quae rationem 
humanam excedunt. Ad ea etiam quae de Deo ratione humana investigari possunt, necessarium 
fuit hominem instrui revelatione divina. Quia veritas de Deo, per rationem investigata, a paucis, 
et per longum tempus, et cum admixtione multorum errorum, homini proveniret: a cuius tamen 
veritatis cognitione dependet tota hominis salus, quae in Deo est. Ut igitur salus hominibus et con- 
venientius et certius proveniat, necessarium fuit quod de divinis per divinam revelationem instru- 
antur. Necessarium igitur fuit, praeter philosophicas disciplinas, quae per rationem investigantur, 
sacram doctrinam per revelationem haberi« (Summa theologiae, Milano: Editiones Paulinae, 1988, 
str. 4). 

Suma teologije L, pit. 1, čl. 2, u: Isto, str. 275. — »Et hoc modo sacra doctrina est scientia: quia pro- 
cedit ex principiis notis lumine superioris scientiae, quae scilicet est scientia Dei et beatorum« (Su- 
mma theologiae, Milano, 1988, str. 4). 

Usp. Suma teologije I, pit. 1, čl. 3, u: Toma Akvinski, Izabrano djelo, str. 275-276. 

Usp. Suma teologije [, pit. 1, čl. 7, u: Izabrano djelo, str. 280. — »Omnia autem pertractantur in sacra 
doctrina sub ratione Dei« (Summa theologiae, Milano: Editiones Paulinae, 1988, str. 8). 

Usp. Suma teologije I-II, pit. 1, čl. 1, u: Toma Akvinski, Izabrano djelo, str. 528. 

(sacra doctrina) je mudrost, tj. spoznaja koja polazi od uzroka: »Vjernik uzima za 
polazište Iskonski uzrok, na primjer: Bog je tako objavio; ili: to pridonosi Božjoj 
slavi; ili: Božja je moć beskrajna. Ukoliko se, dakle, nauka vjere uzdiže do toga da 
uzima u obzir prauzvišen Uzrok (super altissimam causam), ona se treba nazivati 
vrhovnom mudrošću.«13 

Da je sacra doctrina mudrost, znači da je spoznaja vjere ujedinjena u svojem 
izvoru, da se svaka stvar ponajprije promatra Božjim pogledom. U takvoj perspek- 
tivi npr. svaku osobu koju se susreće promatra se ponajprije kao onu koju Bog 
ljubi. Na taj su način studij, duhovni život, pastoral, život s drugima itd. ujedinjeni 
u svome polazištu i svome cilju. 


2. Vjera i razum — Fides et ratio 


Drugi vatikanski koncil označuje sv. Tomu kao učitelja i s obzirom na odnos 
između vjere i razuma. Ponovno se postavlja pitanje: zašto je to tako? A odgovor 
je isti: Bog je izvor. Još točnije, Bog je podrijetlo i našega razuma (i načela upo- 
trijebljenih za mišljenje) i naše vjere. Dakle, ne proturječe si: 


Premda istina kršćanske vjere o kojoj je riječ nadmašuje mogućnost ljudskog razuma, 
ipak ne može biti oprečnosti između onoga što je po naravi usađeno u razum i spome- 
nute istine. (...) No Bog nam je usadio spoznaju osnovnih načela što ih po naravi shva- 
ćamo, jer sam je Bog tvorac naše naravi. Prema tome, ta su načela sadržana i u Božjoj 
mudrosti. Prema tome, što god se protivi tim osnovnim načelima, protivi se i Božjoj 
mudrosti. Znači da ne potječe od Boga. Prema tome, ne može biti oprečnosti između 
objavljenih istina koje prihvaćamo vjerom i naravne spoznaje. 1!“ 


Vjera i razum si ne proturječe: to uvjerenje može biti srž života svakoga krš- 
ćanina. Ono ozdravlja u korijenu napast suprotstavljanja, primjerice znanosti i vje- 
re. Takvo je uvjerenje temeljno u svećeničkoj službi: dovoljno je pomisliti samo na 
pitanja koja postavljaju djeca na vjeronauku o temama kao što su stvaranje i evo- 
lucija... A Tomin je argument jednostavan: isti Bog, koji je dobar i mudar, stvara 
naš razum i objavljuje se onkraj onoga što bi naš razum mogao otkriti. 


13 Suma protiv pogana (Summa contra Gentiles) II, pogl. 4, u: Toma Akvinski, Izabrano djelo, str. 
255—256. — »Fidelis autem [argumentum assumit] ex causa prima; ut puta, quia sic divinitus est 
traditum; vel quia hoc in gloriam Dei cedit; vel quia Dei potestas est infinita. Unde et ipsa maxima 
sapientia dici debet, utpote super altissimam causam considerans«, Summa contra Gentiles, sv. 1, 
latinsko—hrvatsko izdanje, KS, Zagreb, 1993, str. 394. 

14 Suma protiv pogana I, pogl. 7, u: Toma Akvinski, Izabrano djelo, str. 249. — »Quamvis autem prae- 
dicta veritas fidei Christianae humanac rationis capacitatem excedat, haec tamen quae ratio natu- 
raliter indita habet, huic veritati contraria esse non possunt. Ea enim quae naturaliter rationi sunt 
insita, verissima esse constat: in tantum ut nec esse falsa sit possibile cogitare. Nec id quod fide te- 
netur, cum tam evidenter divinitus confirmatum sit, fas est credere esse falsum. Quia igitur solum 
falsum vero contrarium est, ut ex eorum definitionibus inspectis manifeste apparet, impossibile est 
illis principiis quae ratio naturaliter cognoscit, praedictam veritatem fidei contrariam esse«, Sum- 
ma contra Gentiles, sv. 1, latinsko—hrvatsko izdanje, KS, Zagreb, 1993, str. 32. 

Radikalno, svećenik formiran u svjetlu svetoga Tome može vidjeti Boga kao 
izvor svoje spoznaje na svim poljima i na taj način ujediniti »naravnu« spoznaju 
(spoznaju preko osjetila, koja se razvija u znanost), teologiju, duhovni život... Ali 
to što je Bog izvor svake spoznaje ne svodi nas na pasivnu ulogu. Mi doista imamo 
svoju ljudsku spoznaju, koja je nama vlastita, s moći razmišljanja i otkrivanja, po- 
lazeći od osjetilne datosti.15 Trebamo ispravno razumjeti odnos božanskog i ljud- 
skog djelovanja, na području spoznaje i na drugim poljima koja su izravno pove- 
zana sa svećeničkom službom. 


3. Bog i čovjek u sakramentima i Božjoj riječi 


Svećeništvo samo po sebi se poima problematično. »Zašto bih trebao ići reći 
svoje grijehe čovjeku koji nije ništa bolji od mene?« »Zašto bih trebao ići u crk- 
vu?« Ovakva pitanja susreću se vrlo često, iz različitih razloga. Ustvari, ona uvijek 
pretpostavljaju svojevrsnu teškoću u povezivanju Božjeg i ljudskog djelovanja. 

Sveti Toma postavio je problem: »Čini se pak da je nekima teško shvatiti kako 
se prirodni učinci pripisuju Bogu i prirodnom djelatniku.«l!6 To je pitanje uvijek 
aktualno, na dva načina na koja se postavlja. Naime pitanje se može postaviti po- 
lazeći od Božje svemoći: zašto želi službu svećenika, ako može sve sam učiniti? I 
nema razloga da se zaustavimo samo na slučaju svećenika: zašto bi bilo koji čovjek, 
ili bilo koje stvorenje, trebalo učiniti nešto, ako Bog može učiniti sve? 

Isto pitanje možemo postaviti polazeći od vlastite moći: mi nešto činimo. I ono 
što se događa u svijetu, može se protumačiti polazeći od toga istoga svijeta. Sveti 
Toma vidi u takvoj hipotezi jedan od temeljnijih prigovora na Božje postojanje: 


15 Isama naša intelektualna spoznaja proizlazi iz naših osjetila: »Budući da sva spoznaja našeg uma 
proizlazi iz osjetila, ono što je spoznatljivo osjetilima prije nam je poznato negoli ono što je spo- 
znatljivo umom. — Cum cognitio intellectus nostri tota derivetur a sensu, illud quod est cognosci- 
bile a sensu est prius notum nobis quam illud quod est cognoscibile ab intellectu«, Toma Akvinski, 
Super Boetium De Trinitate, q. 1, a. 3, Opera omnia, ed. Leonina, sv. 50, Rim—Paris, 1992, str. 87, r. 
116-119. Čak i naša spoznaja s obzirom na Boga počinje u osjetilnoj spoznaji: »Istina je da Bog 
nadilazi sve osjetne stvari i osjetilno opažanje, ali dokazivanje da Bog postoji polazi od njegovih 
učinaka, koji su dostupni osjetilima. Na taj način naša spoznaja vuče podrijetlo iz osjetila također 
i onda kad se tiče onoga što ih nadilazi. — Patet etiam ex hoc quod, etsi Deus sensibilia omnia et 
sensum excedat, eius tamen effectus, ex quibus demonstratio sumitur ad probandum Deum esse, 
sensibiles sunt. Et sic nostrae cognitionis origo in sensu est etiam de his quae sensum excedunt« 
(Suma protiv pogana — Summa contra Gentiles I, pogl. 12, sv. 1, latinsko-hrvatsko izdanje, KS, 
Zagreb, 1993, str. 50-51). Kad ne bismo mogli upoznati svijet svojim osjetilima, ne bismo mogli 
razumjeti ni objavu, usp. Ivan Pavao II, Fides et ratio — Vjera i razum (enciklika, 14. rujna 1998), 
br. 84: »Vjera, naime, prejasno pretpostavlja da je ljudski jezik kadar izraziti na općeniti način — 
doduše analogijskim, ali ne zato i bez-značenjskim izrazima — božansku i transcendentnu stvar- 
nost. Kada stvari ne bi tako stajale, riječ Božja, koja je uvijek božanska premda je sadržana u ljud- 
skom jeziku, ne bi mogla ništa izreći o Bogu« (KS, Zagreb, 1999, str. 118). 

16 Suma protiv pogana (Summa contra Gentiles) III, pogl. 70, sv. 2, latinsko—hrvatsko izdanje, KS, Za- 
greb, 1994, str. 297; latinski tekst, str. 296: »Quibusdam autem difficile videtur ad intelligendum 
quod effectus naturales et Deo attribuantur et naturali agenti.« 

Sve se pojave u svijetu mogu dopuniti pomoću drugih počela, pretpostavljajući da Bog 
ne postoji." Takav izričaj problema pretpostavka je svakog scijentizma (pretenzija 
da nema tumačenja iznad proučavanja prirodnih fenomena). 

Za svetog Tomu temeljni odgovor na to dvosmjerno pitanje je da se »isti uči- 
nak ne pripisuje prirodnom uzroku i Božjoj sili tako kao da bi se zbio dijelom od 
Boga a dijelom od prirodnog djelatnika, nego cijeli od jednoga i drugoga, dakako 
na razne načine. Tako se npr. isti učinak u cjelini pripisuje oruđu i u cjelini također 
glavnom djelatniku.«1š Primjer oruđa pomaže shvatiti misao: kada pišem test, ci- 
jeli test istodobno piše moja olovka i ja sam, svatko pišući 100%, ali na različitim 
razinama. To se može učiniti, iako na složeniji način, i sa svjesnim i slobodnim 
oruđem kao što je čovjek: mogu si pripisati rad koji su učinili drugi po mojim upu- 
tama. I ne samo da Bog može djelovati po djelovanju svojih stvorenja, nego on to 
i hoće. Ne iz nemoći, nego iz dobrote: 

»Premda Bog može po sebi proizvesti sve prirodne učinke, nije suvišno da ih 
proizvede posredstvom nekih drugih uzroka. Naime nije to od nedostatnosti Božje 
sile, nego od neizmjernosti njegove dobrote, po kojoj je htio stvarima priopćiti 
sličnost sa sobom ne samo s obzirom na to da postoje nego također s obzirom na 
to da budu uzrok drugima.«1? 

Bog nije stvorio lutke, nego nositelje samoga djelovanja — u nekim slučajevi- 
ma — slobodne.?" Neposredne su primjene takve vizije na službu svećenika: 

Zasigurno, Bog je onaj koji daje milost, ali to može učiniti i po čovještvu svo- 
jega Sina, a zatim po djelovanju nedostojnih ljudskih službenika, i tako je i odlučio. 


17 Suma teologije I, pit. 2, čl. 3, 2. razlog: Toma Akvinski, Izabrano djelo, str. 290. — »Omnia quae 
apparent in mundo, possunt compleri per alia principia, supposito quod Deus non sit« (Summa 
theologiae, Editiones Paulinae, Milano, 1988, str. 13). 

18 Suma protiv pogana (Summa contra Gentiles) III, pogl. 70, sv. 2, latinsko—hrvatsko izdanje, KS, Za- 
greb, 1994, str. 299; latinski tekst, str. 298: »Patet etiam quod non sic idem effectus causae naturali 
et divinae virtuti attribuitur quasi partim a Deo, et partim a naturali agente fiat, sed totus ab utro- 
que secundum alium modum: sicut idem effectus totus attribuitur instrumento, et principali agenti 
etiam totus.« 

19 Suma protiv pogana (Summa contra Gentiles) III, pogl. 70, sv. 2, latinsko-hrvatsko izdanje, str. 299; 
latinski tekst, str. 298: »Neque est superfluum, si Deus per seipsum potest omnes effectus naturales 
producere, quod per quasdam alias causas producantur. Non enim hoc est ex insufficientia divinae 
virtutis, sed ex immensitate bonitatis ipsius, per quam suam similitudinem rebus communicare vo- 
luit non solum quantum ad hoc quod essent, sed etiam quantum ad hoc quod aliorum causae es- 
sent.« 

20 Usp. L. Alonso-Schčkel, La parola ispirata, La Bibbia alla luce della scienza del linguaggio, Paideia 
Editrice, 2. izd., Brescia 1987, str. 91: »Književnik visokog nivoa ne pokazuje svoju veličinu stvara- 
jući lutke; njegova veličina ne čini njegove likove malenima, nego sasvim suprotno. Njegova se ve- 
ličina sastoji u stvaranju velikih književnih likova. Tako djelovanje Duha Svetoga pokazuje svoju 
moć u buđenju velikih književnih osobnosti. Ipak, bez pretjerivanja: mogu isto vrijediti i skromni 
umjetnici jezika, koji su čisti "mali proroci u stvaranju literarne kvalitete. — II letterato di alto li- 
vello non dimostra la sua grandezza creando dei pupazzi; la sua grandezza non rende piccoli i suoi 
personaggi, anzi tutto il contrario. La sua grandezza consiste precisamente nel creare grandi per- 
sonaggi. Cosi Pazione dello Spirito Santo dimostra il suo potere nel suscitare grandi personalita 
letterarie. Pero senza esagerazione: egli puo anche valersi di modesti artigiani del linguaggio, ci 
sono pure profeti 'minori' in fatto di qualita letteraria.« 

A učinak sakramenta ne ovisi o dobroti službenika: »Cijev kojom prolazi voda mo- 
že biti od srebra i od olova. Stoga službenici Crkve mogu dijeliti sakramente i kad 
su grešni.«2! Budući da djeluju kao »živa oruđa« Kristova djelovanja, službenici 
ne mogu dijeliti milosti snagom vlastite dobrote, i dakle ne gube tu sposobnost ako 
su zli.22 

Propovijedajući evanđelje, svećenik naviješta Božju riječ, koja je za sv. Tomu 
središte svake teologije.23 Što znači »Božja riječ«? Je li Biblija o kojoj govori pro- 
povjednik riječ Božja ili ljudska (Matejeva, Markova itd.)? Zabluda bi bila htjeti 
izabrati: ili Bog ili čovjek (zabluda koja vodi ili u fundamentalističku ili u liberalnu 
teologiju). Bog doista govori, ali preko djela ljudi koji pišu kako mogu činiti ljudi: 
svojim jezikom, sa svojim spoznajama (koje su na tom polju uvijek ograničenije od 
onoga što se prenosi?*). U svjetlu svetoga Tome može se razumjeti što govori Dru- 
gi vatikanski koncil: Pri sastavljanju svetih knjiga Bog je, pak, izabrao ljude koje je 
upotrijebio da bi oni — služeći se svojim sposobnostima i silama — pod njegovim 
djelovanjem i po njima, kao pravi autori pismeno predali sve ono i samo ono što on 
hoće.25 Autor je Bog, a i čovjek je autor. Čovjek doista djeluje, ali na božanski 
poticaj. 


21 Suma teologije (Summa theologiae) III, pit. 64, čl. 5, Editiones Paulinae, Milano, 1988, str. 2187: 
»Fistula per quam transit aqua, sit argentea vel plumbea. Unde ministri Ecclesiae possunt sacra- 
menta conferre etiam si sint mali.« 

22. Usp. Suma protiv pogana (Summa contra Gentiles) IV, pogl. 77, preveo A. Pavlović OP, sv. 2, la- 
tinsko—hrvatsko izdanje, KS, Zagreb, 1994, str. 1113: »Nijedna stvar nema moć nad onim što pre- 
mašuje njezinu sposobnost, osim ako ne primi vlast od drugud. (...) Nitko dakle ne može dijeliti 
sakramente, koliko god bio dobar, ako ne primi vlast dijeljenja. (...) Dosljedno, nije čovjek zbog 
toga što je dobar ili zao moćan ili nemoćan da dijeli sakramente, nego je na osnovi toga prikladan 
ili neprikladan da ih dijeli dobro. (...) No službenici Crkve u sakramentima ne djeluju vlastitom si- 
lom, nego silom Krista (...). Službenici djeluju kao oruđe; službenik je naime "živo oruđe' (usp. Ari- 
stotel, Politika I, pogl. 2). Prema tome zloća službenika ne priječi da vjernici po sakramentima po- 
stignu spasenje od Krista. — Nihil potest in id quod eius facultatem excedit nisi accepta aliunde 
potestate. (...) Ergo nullus potest sacramenta dispensare, quantumcumque sit bonus, nisi potesta- 
tem accipiat dispensandi. (...) Non igitur ex hoc quod aliquis est bonus vel malus, est potens vel 
impotens ad dispensandum sacramenta, sed idoneus vel non idoneus ad bene dispensandum. (...) 
Ministri autem Ecclesiae in sacramentis non agunt in virtute propria, sed in virtute Christi. (...) Si- 
cut instrumentum ministri agere dicuntur: minister enim est sicut instrumentum animatum. Non 
igitur malitia ministrorum impedit quin fideles salutem per sacramenta consequantur a Christo« 
(latinski tekst na str. 1112). 

23 Usp. Suma teologije I, pit. 1, čl. 8, odgovor na 2. razlog. 

24._Usp. Suma teologije (Summa theologiae) II-II, pit. 173, čl. 4, Editiones Paulinae, Milano, 1988, str. 
1761: »I pravi proroci ne znaju sve čemu Duh Sveti teži u njihovim vizijama, riječima i činima jer 
je prorokov duh manjkavo oruđe. — Quia mens prophetae est instrumentum deficiens (...) et veri 
prophetae non omnia cognoscunt quae in eorum visis aut verbis aut etiam factis Spiritus Sanctus 
intendit.« 

25 Drugi vatikanski koncil, Dogmatska konstitucija o božanskoj objavi, Dei Verbum (18. studenog 
1965), br. 11, 1; Dokumenti, priredio Stjepan Kušar, KS, Zagreb, 2008, str. 411-412: »In sacris vero 
libris conficiendis Deus homines elegit, quos facultatibus ac viribus suis utentes adhibuit, ut Ipso 
in illis et per illos agente, ea omnia eaque sola, quae Ipse vellet, ut veri auctores scripto traderent.« 

To su-djelovanje između Boga i čovjeka moguće je samo zato što Bog jest i 
čovjek jest, ali jesu, egzistiraju, na različitim razinama. Tko to ne uzima u obzir, 
promatra Boga kao većeg čovjeka. Neću produbljivati tu temu, ali samo navodim 
kratku aluziju kako bih rekao da iznesena teološka stanovišta pretpostavljaju me- 
tafiziku, a proučavanje teologije svetoga Tome uključuje i proučavanje njegove 
metafizike. Tko ne proučava filozofiju, ne stvara čistu teologiju: ovisi o filozofiji, 
a da toga nije ni svjestan.?$ I vrlo suptilne filozofske ideje se malo pomalo šire i 
mijenjaju svijet, a papa Lav XIII. (u enciklici Aeterni Patris) preporučuje studij 
svetoga Tome... 


4. Zaključak 


Svećenik se suočava s mnogim pitanjima koja se odnose na vjeru i moral, ali i 
glede značenja svoje službe. Zasigurno ne može imati mnoštvo spremnih odgovo- 
ra; puno je prikladnije načinu djelovanja razuma poznavati temeljna načela i iz 
njih izvoditi primjene na različite slučajeve. Sveti Toma nam pomaže u sljedećem: 
on pokazuje odnos između otajstava vjere, polazeći od njihova izvora, tj. Boga. Iz 
istoga božanskog izvora svećenik prima čitav svoj život, duhovni život, smisao svo- 
je službe... A taj božanski izvor ujedinjuje vjeru i razum. 

Svećenik slavi sakramente i naviješta riječ Božju. Sveti Toma pomaže u potpu- 
nosti shvatiti smisao slavljenja sakramenata: Bog djeluje u djelovanju svećenika, 
pravom ljudskom djelovanju. Čini li se ta tvrdnja jednostavnom? Ona pretpostav- 
lja suptilnu metafiziku odnosa između različitih uzroka. Ista se shema primjenjuje 
na razumijevanje što je riječ Božja koja je prenesena ljudima: božanska riječ je 
ljudska riječ, jedna je u drugoj. U konačnici, u svjetlu tih načela shvaća se i uloga 
molitve. U molitvi ne obavješćujemo Boga o svojim potrebama, nego uzimamo u 
obzir ulogu danu našoj uzročnosti: 

»Božanska providnost ne uređuje samo koji će se učinci proizvesti, nego i iz 
kojih uzroka i kojim će redom nastajati. No među uzrocima nekih učinaka nalaze 
se i ljudski čini. (...) A slično je i s molitvom. Ne molimo naime da bismo promije- 
nili božanski poredak, nego da bismo zadobili ono što je Bog odlučio ispuniti po- 
sredstvom molitve svetaca.«27 


26 Usp. Ivan Pavao II, Fides et ratio — Vjera i razum, br. 77: »Kad bi se teolog odbio služiti filozofijom, 
pojavila bi se opasnost da, ne znajući, sam počne filozofirati i da se zatvori u strukture mišljenja 
koje baš nisu prikladne za razumijevanje vjere« (KS, Zagreb, 1999, str. 108). 

27 Suma teologije (Summa theologiae) II-II, pit. 83, čl. 2, Editiones Paulinae, Milano, 1988, str. 1427: 
»Divina providentia non solum disponitur qui effectus fiant, sed etiam ex quibus causis et quo or- 
dine proveniant. Inter alias autem causas sunt etiam quorundam causae actus humani. (...) Et si- 
mile est etiam de oratione. Non enim propter hoc oramus ut divinam dispositionem immutemus, 
sed ut id impetremus quod Deus disposuit per orationes sanctorum esse implendum.« 


44 


Obnov. život, 2010, 65, 1, 37-45 Ch. Morerod, Uloga nauka sv. Tome... 


The Role of Saint Thomas Aquinas" Doctrine in the Theological Formation of 
Priests 


Charles Morerod" 


Summary 


In Saint Thomas Aquinas' view, a man who receives divine revelation by faith partici- 
pate, in a limited though real way, in the knowledge of God himself. The Second Vati- 
can Council recommends St. Thomas as a teacher of the Church because he has re- 
vealed the profound connection between the mysteries. This connection is brought to 
light as St. Thomas invites the faithful to receive light from God himself on all objects 
of knowledge. Thus the believer, for example the priest, can find unity not only among 
theological disciplines, but also among spiritual life, theology, ministry, social life, etc. 
This foundedness in God accounts for the Council's recommendation: unity between 
faith and reason can only be understood from their common divine origin. Lastly, ST. 
Thomas helps us to understand the unity between divine acts and human acts, hence 
enabling us to envision the ministry as such, as well as the nature of the Word of God. 
Key words: Thomas Aquinas, Second Vatican Council, the ministry of priests, forma- 
tion, faith, reason, Word of God, spiritual life 

